ھیوو جەکمەن
ھیوو جەکمەن () ئەکتەرێکی سینەمای ھۆڵییودە، لە ڕۆژی ١٢ تشرینی یەکەمی ساڵی ١٩٦٨ لە شاری سیندنی پایتەختی وڵاتی ئوسترالیا لە دایک بووە. کوڕی خاتوو نییا گرین ود و کریستۆفێر جۆن جاکمانە کە بەڕەچەڵەک ئینگلیزن و لە ساڵی ١٩٦٧ چونەتە ئوسترالیا. جاکمان چوار خوشک و برای لە خۆی گەورەتر ھەیە و کە ئەم دووەم منداڵیانە کە لە ئوسترالیا لە دایک بووبێت، ھەروەھا خوشکێکی بچکۆلەشی ھەیە کە لە باوکێکی ترە. لە تەمەنی ھەشت ساڵیدا دایک و باوکی لەیەکتر جیابونەتەوە. پاشان دایکی جاکمان و دوو خوشکەکەی لەگەڵ خۆیدا دەباتەوە بۆ ئینگلتەرا. لەوێ دەچێتە قوتابخانەی پەیمبڵ پەبڵیک. لە ساڵی ١٩٨٦ بەشداری شانۆگەری خانمە قژ زەردەکەم دەکات. لە دوای تەواو بوونی قوتابخانە دەچیتەوە بۆ ئوسترالیاو لەوێ بەشی شانۆ تەواو دەکات. لە ساڵی ١٩٩٦ ژیانی ھاوسەری لەگەڵ دۆبێرا لی فەرنێس پێک دەھێنێت و دوو کچیان دەبێت. جاکمان بە یەکێک لە ئەستێرە درەوشاوەکانی سینەما دادەنرێت، کە زیاتر لە فیلمە دراماکاندا بەشداری دەکات. بەڵام سەرەتای ناوبانگی بۆ فیلمی X-Men نەگۆڕەکان دەگەڕێتەوە کاتێک بۆ یەکەمجار لە ساڵی ٢٠٠٠ ڕۆڵی وۆلڤرینی بینی. تا ئێستا چەند خەڵاتێکی جیھانی وەرگرتووە. ھیو لەساڵێ ٢٠١٧ بۆ دواینجار ڕۆڵی کەسایەتی وۆڵڤرین/لۆگنی گێڕا لە فیلمی لۆگن، ئەمەش دوای ئەوەی بۆ ماوەی ١٧ ساڵ ئەم ڕۆڵەی دەگێڕا.

فیلمۆگرافی

پەراوێزەکان

سەرچاوەکان 
 ویکی ئینگلیزی

لەدایکبووانی ١٩٦٨
زیندووان
ئەکتەرە پیاوە ئوسترالییەکانی سەدەی ٢٠ەم
ئەکتەرە پیاوە ئوسترالییەکانی سەدەی ٢١ەم
ئەکتەرەکانی فیلمی پیاوی ئوسترالی
ئەکتەرەکانی تیاتری پیاوی ئوسترالی
ئوسترالییەکانی بە ڕەچەڵەک ئینگلیز
براوەکانی خەڵاتی گرامی
براوەکانی خەڵاتی تۆنی